CELEX: 62021TN0629
Language: hr
Date: 2021-09-29 00:00:00
Title: Predmet T-629/21: Tužba podnesena 29. rujna 2021. – Ereğli Demir ve Çelik Fabrikaları i drugi/Komisija

22.11.2021   
            
            
               HR
            
            
               Službeni list Europske unije
            
            
               C 471/59
            
         
      Tužba podnesena 29. rujna 2021. – Ereğli Demir ve Çelik Fabrikaları i drugi/Komisija
      (Predmet T-629/21)
      (2021/C 471/84)
      Jezik postupka: engleski
      
         Stranke
      
      
         Tužitelji: Ereğli Demir ve Çelik Fabrikaları TAŞ (Istanbul, Turska), İskenderun Demir ve Çelik AŞ (Payas, Turska), Erdemir Çelik Servis Merkezi Sanayi ve Ticaret AŞ (Gebze, Turska) (zastupnici: J. Cornelis i F. Graafsma, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Provedbenu uredbu Komisije (EU) 2021/1100 оd 5. srpnja 2021. o uvođenju konačne antidampinške pristojbe i konačnoj naplati privremene pristojbe uvedene na uvoz određenih toplovaljanih plosnatih proizvoda od željeza, nelegiranog čelika ili ostalih legiranih čelika podrijetlom iz Turske (SL 2021., L 238, str. 32.); i
               
            
                  —
               
               
                  naloži Komisiji snošenje troškova tužiteljâ.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji o povredi članka 2. stavka 10. točke (j) Uredbe (EU) 2016/1036 Europskog parlamenta i Vijeća (1) jer je provedena konverzija valuta koja nije bila potrebna. Tužitelji nadalje tvrde da je povrijeđen uvod članka 2. stavka 10. i članak 2. stavak 5. Uredbe (EU) 2016/1036 jer troškovi nisu utvrđeni na temelju poslovnih knjiga tužiteljâ.
               
            
                  2.
               
               
                  Drugi tužbeni razlog, koji se temelji na tvrdnji od povredi članka 2. stavka 10. točke (j) Uredbe (EU) 2016/1036 i članka 2. stavka 4. Sporazuma WTO-a o antidampingu i načela dobre uprave jer je odbijena prilagodba za dobitke i gubitke u vezi sa zaštitom od rizika.
               
            
                  3.
               
               
                  Treći tužbeni razlog, koji se temelji na povredi članka 2. stavaka 5. i 6. Uredbe (EU) 2016/1036 i uvoda članka 2. stavka 10. te uredbe zbog dvostrukog računanja određenih troškova prodaje te općih i administrativnih troškova za Isdemirovu prodaju na domaćem tržištu posredovanjem Erdemira.
               
            
                  4.
               
               
                  Četvrti tužbeni razlog, koji se temelji na tvrdnji o povredi članka 2. stavka 6. Uredbe (EU) 2016/1036 i članka 2. stavka 2. točke 2. Sporazuma WTO-a o antidampingu zbog isključivanja dobiti i gubitaka zbog tečajnih razlika iz troškova prodaje te općih i administrativnih troškova.
               
            
         (1)  Uredba (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176., str. 21.).